ปัทมา สุดปลื้ม ขนไก่ยู-19 ไทยพลิกดับอินโดฯ เถลิงแชมป์เอเชียยิ่งใหญ่
ทีมตบลูกขนไก่ดาวรุ่งไทย สร้างประวัติศาสตร์หน้าใหม่ถูกนำก่อน2 คู่ แต่ฮึดเก็บชัย 3 คู่รวด แซงเอาชนะอินโดนีเซียไปได้ในที่สุด 3-2 คู่ ผงาดคว้าแชมป์ แบดมินตันเยาวชนชิงแชมป์เอเชีย 2019 รุ่นอายุ ไม่เกิน 19 ปี ประเภททีมผสม ที่จีน ไปครองอย่างยิ่งใหญ่ คุณหญิงปัทมา ลีสวัสดิ์ตระกูล นายกสมาคม เผยนับเป็นการได้แชมป์รายการนี้เป็นครั้งแรกในรอบ 21 ปี พร้อมยกนิ้วชื่นชมทุกคนที่มุ่งมั่นตั้งใจ ยกให้เยาวชนเหล่านี้เป็นอนาคตของทีมชาติไทย อย่างแท้จริง และยังทำให้โอกาสคว้าเหรียญทองโอลิมปิกเข้ามาใกล้มากขึ้นด้วย ด้าน เมย์ รัชนก อินทนนท์ ทำช็อก พ่ายคิม กา อึน มือรองบ่อนจากเกาหลีใต้ 0-2 เกม ตกรอบแรก หญิงเดี่ยว แบดมินตันเจแปน โอเพ่น 2019 ไปแบบพลิกความคาดหมาย,การแข่งขันแบดมินตันเยาวชนชิงแชมป์เอเชีย 2019 รุ่นอายุไม่เกิน 19 ปี เอเชีย จูเนียร์ แชมเปียนชิปส์ 2019 ที่เมืองซูโจว ประเทศจีน เมื่อวันที่ 23 ก.ค. ประเภททีมผสม รอบชิงชนะเลิศ ทีมตบเยาวชนทีมชาติไทย ที่รอบรองชนะเลิศถล่มแชมป์เก่า 8 สมัย จีน 3-1 คู่ โคจรมาเจอกับอินโดนีเซียที่ตัดเชือกชนะ เกาหลีใต้ อดีตแชมป์ปี 2006 และ 2017 มา 3-1 คู่ เช่นกัน ซึ่งหากชาติใดเอาชนะจะเป็นครั้งแรกที่สร้างประวัติศาสตร์คว้าแชมป์ได้,สำหรับรอบชิงฯ ทีมชาติไทย ปรับทัพเพียงประเภทชายคู่ โดยใช้ มิกซ์ รัชพล มรรคศศิธร กับ ต้น ธนวินท์ มาดี ลงมาทำหน้าที่แทน ปุ้น ธนดล พันธ์พานิช กับ ไอซ์ สิรวิชญ์ โสทน ซึ่งจะเป็นชุดเดียวกับที่ชนะญี่ปุ่นมาในรอบ 8 ทีม 3-2 คู่ ส่วนครั้งนี้ผลปรากฏว่า ชายคู่ มิกซ์ รัชพล มรรคศศิธร กับ ต้น ธนวินท์ มาดี แพ้ ลีโอ คาร์นันโด กับ ดาเนียล มาร์ธิน 0-2 เกม 11-21, 14-21 หญิงเดี่ยว จิว พิทยาภรณ์ ไชยวรรณ แพ้ ปูตรี วาร์ดาร์นี 1-2 เกม 21-18, 12-21, 11-21 ชายเดี่ยว วิว กุลวุฒิ วิทิตศานต์ ชนะ บ็อบบี้ เซเตียบูดี 2-1 เกม 21-16, 15-21, 21-18 หญิงคู่ มูนา เบญญาภา เอี่ยมสะอาด กับ เอม พีรยา คันธารวงสกุล ชนะ นิตา มาร์วาห์ กับ ปูตรี ไซคาห์ 2-1 เกม 21-16, 16-21, 21-8 และคู่ผสม วิว กุลวุฒิ วิทิตศานต์ กับ จิว พิทยาภรณ์ ไชยวรรณ ชนะ ลีโอ คาร์นันโด กับ อินดาห์ จามิล 2-0 เกม 21-12, 21-16,สรุปทีมไทยแซงเอาชนะทีมอินโดนีเซียไป 3-2 คู่ ทำให้ทีมไทยสร้างประวัติศาสตร์คว้าแชมป์ประเภททีมผสม เยาวชนชิงแชมป์เอเชีย เอเชีย จูเนียร์ แชมเปียนชิปส์ 2019 ได้เป็นครั้งแรกในรอบ 21 ปี ,โดยหลังการแข่งขัน คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทยฯ กล่าวว่า ขอชื่นชมหัวใจและความสามารถของนักกีฬา เยาวชนไทยชุดนี้ แม้ถูกนำไปก่อน 0-2 คู่ แต่ก็สามารถพลิกกลับมาเอาชนะเป็น 3-2 คู่ได้,เป็นครั้งแรกในประวัติศาสตร์ ที่ทีมชาติไทยทำผลงานคว้าแชมป์รายการนี้มาครองได้ ซึ่งผลงานนี้ นับเป็นก้าวสำคัญของวงการแบดมินตันไทย และถือได้ว่าเยาวชนเหล่านี้คืออนาคตของทีมชาติไทย อย่างแท้จริง จึงบอกได้ว่าเวลานี้รายการเดียวที่แบดมินตันไทยยังไม่ประสบความสำเร็จคือ โอลิมปิกเกมส์เท่านั้น ซึ่งเป็นเป้าหมายสูงสุดของสมาคมฯ ที่ผ่านมาเราประสบความสำเร็จคว้ารางวัลได้ในรายการต่างๆทุกระดับทั่วโลกแล้ว และเชื่อว่าชัยชนะต่างๆที่ผ่านมาทั้งหมดบ่งชี้ถึงการขยับเข้าใกล้การคว้าเหรียญรางวัลโอลิมปิกเกมส์ ขอชื่นชมทีมงานผู้ฝึกสอนและนักกีฬาชุดนี้ที่มุ่งมั่นทุ่มเทเคร่งครัดระเบียบวินัยจนสร้างชื่อเสียงให้ประเทศไทยอีกครั้ง โดยการแข่งขันประเภททีมผสมนี้ ปี 2006 เป็นปีแรก ที่ปรับจากประเภททีมชายและหญิงที่เคยแข่งแยกกัน ให้มารวมเป็นทีมผสม คุณหญิงปัทมา กล่าว,ด้านการแข่งขันแบดมินตันเอชเอสบีซีบีดับเบิลยูเอฟ เวิลด์ทัวร์ 750 ไดฮัตสึ โยเน็กซ์ เจแปน โอเพ่น 2019 ชิงเงินรางวัล 750,000 เหรียญสหรัฐฯ หรือประมาณ 22,500,000 บาท ที่กรุงโตเกียว ประเทศญี่ปุ่น เมื่อวันที่ 23 ก.ค.ที่ผ่านมา ผลงานของนักตบลูกขนไก่ไทยมีดังนี้ หญิงเดี่ยว รอบแรก (32 คน) เมย์ รัชนก อินทนนท์ มืออันดับ 7 ของโลก พลาดท่าพ่ายคิม กา อึน มือ 29 ของโลกจากเกาหลีใต้ 0-2 เกม 15-21, 13-21 ตกรอบแรกไปแบบพลิกความคาดหมาย ส่วน แน็ต ณิชชาอร จินดาพล มือ 26 ของโลกชนะเต็ง จอย ซวน มือ 35 ของโลกจากฮ่องกง 2-0 เกม ผ่านเข้ารอบ 2 (16 คน) ต่อไป,ชายเดี่ยว รอบแรก (32 คน) โอ๊ต สิทธิคมน์ ธรรมศิลป์ มือ 21 ของโลก ชนะเลียว ดาเรน มือ 22 ของโลกจากมาเลเซีย 2-0 เกม 22-20, 21-10 กัน กันตภณ หวังเจริญ มือ 18 ของโลก ชนะ มาร์ค คัลโยว์ มือ 30 ของโลกจากเนเธอร์แลนด์ 2-1 เกม 16-21, 21-11, 21-11 เข้ารอบ 2 (16 คน) ได้ทั้งคู่ ขณะที่คู่ผสม รอบแรก (32 คู่) บาส เดชาพล พัววรานุเคราะห์ กับ ปอป้อ ทรัพย์สิรี แต้รัตนชัย คู่มือ 4 ของโลก ชนะทาคูโระ โฮะกิ กับ วากานะ นากาฮารา คู่มือ 20 จากญี่ปุ่น 2-0 เกม 21-17, 21-8,ส่วนหญิงคู่ รอบแรก (32 คู่) กิ๊ฟ จงกลพรรณ กิตติธรากุล กับ วิว รวินดา ประจงใจ คู่มือ 9 ของโลก ชนะวิเวียน ฮู กับ แย็ป เช็ง เหวิน คู่มือ 22 ของโลกจากมาเลเซีย 2-1 เกม 21-18, 17-21, 21-18 และชายคู่ เอ มณีพงศ์ จงจิตร กับ อาท บดินทร์ อิสสระ คู่มือ 40 ของโลก ชนะเบอร์รี อังเกรียวาน กับ ฮาร์เดรียนโต ฮาร์เดรียนโต คู่มือ 32 ของโลกจากอินโดนีเซีย 2-1 เกม 17-21, 21-19, 21-13
ทีมตบลูกขนไก่ดาวรุ่งไทย สร้างประวัติศาสตร์หน้าใหม่ถูกนำก่อน2 คู่ แต่ฮึดเก็บชัย 3 คู่รวด แซงเอาชนะอินโดนีเซียไปได้ในที่สุด 3-2 คู่ ผงาดคว้าแชมป์เยาวชนชิงแชมป์เอเชีย 2019
แบดมินตันทีมชาติไทยยู-19,แบดมินตันเยาวชนชิงแชมป์เอเชีย 2019,คุณหญิงปัทมา ลีสวัสดิ์ตระกูล